als_Latn dik_Latn sna_Latn
Kryetari i Kuvendit, z. Ilir Meta priti sot Ambasadorin e Shtetit të Kuvajtit në Shqipëri z. Najeeb Abdulrahman Al-Bader.
Ambasadori Al-Bader i përcolli z. Meta urimet më të ngrohta në emër të Kryetarit të Asamblesë Kombëtare të Kuvajtit z. Marzouq Al- Ghanim, me rastin e marrjes së detyrës së Kryetarit të Kuvendit të Republikës së Shqipërisë.
Ambasadori Al-Bader shprehu besimin se Kuvendi do të luajë një rol të rëndësishëm në drejtim të thellimit të bashkëpunimit mes Kuvajtit dhe Shqipërisë .
Kryetari i Kuvendit z. Meta, vlerësoi marrëdhëniet e shkëlqyera me Kuvajtin dhe shprehu angazhimin e tij për të intensifikuar shkëmbimet ndër-parlamentare dhe për të thelluar bashkëpunimin mes dy vendeve.
Z. Meta shprehu gjithashtu vullnetin për të konkretizuar marrëdhëniet mes grupeve të miqësisë parlamentare dhe theksoi së vëmendje e veçantë i duhet kushtuar zgjerimit të shkëmbimeve njerëzore, tregtare e ekonomike mes Shqipërisë dhe Kuvajtit. “Shqipëria i mirëpret investitorët e huaj, dhe veçanërisht ata që vijnë nga një vend mik si Kuvajti”,- u shpreh z. Meta .
als_Latn als_Latn als_Latn als_Latn als_Latn